DOKUMENT ZA INTERNETSKE KONZULTACIJE 
– JAVNO SAVJETOVANJE
Nacrt Plana upravljanja destinacijom Grada Belišća za razdoblje od 2026. do 2030. godine
Početak savjetovanja: 19. listopada 2026. 
Završetak savjetovanja: 19. studenog 2026.
RAZLOG DONOŠENJA
Plan upravljanja destinacijom Grada Belišća predstavlja ključni strateški dokument za održivi razvoj turizma na području koje administrativno obuhvaća Grad Belišće. Njegov je cilj usmjeriti razvoj destinacije prema načelima održivosti, uzimajući u obzir potrebe lokalne zajednice, posjetitelja te očuvanja prirodnih i kulturnih resursa.
Dokument proizlazi iz Zakona o turizmu („Narodne novine“, broj: 156/2023.), Pravilnika o metodologiji izrade plana upravljanja destinacijom („narodne novine“, broj: 112/2024.), te Smjernica Ministarstva turizma i sporta za izradu i provedbu planova upravljanja.
Plan upravljanja destinacijom Grada Belišća predstavlja temelj za održiv razvoj turizma. Kroz koordinaciju svih dionika i učinkovito upravljanje resursima, Plan upravljanja destinacijom Grada Belišća omogućuje Gradu Belišću da odgovori na izazove i osigura dugoročnu korist lokalnoj zajednici, ali i budućim posjetiteljima kroz ponudu koja uključuje očuvane prirodne i kulturne resurse.
Pozivamo sve zainteresirane dionike, udruge, građane i predstavnike javnog i privatnog sektora da najkasnije do 19. studenog 2026. dostave svoje prijedloge i komentare putem obrasca dostupnog na poveznici i slanjem istoga na mail tzbelisce@tzbelisce.net, ili u Turističku zajednicu grada Belišća s naznakom „Javno savjetovanje – Nacrt prijedloga Plana upravljanja destinacijom Grada Belišća za razdoblje 2026. - 2030“
Po završetku savjetovanja, svi pristigli komentari bit će pažljivo analizirani i uvršteni u Izvješće o savjetovanju s javnošću, uz jasno obrazloženje prihvaćenih i neprihvaćenih prijedloga.
Ukoliko ne želite da Vaš prijedlog bude javno objavljen, molimo da to jasno naznačite u obrascu.
Direktor Turističke zajednice grada Belišća
Antonio Sobol
